Det som er fint med en trestamp er at den som regel er penere i et norsk hyttemiljø en glassfiber stamp. Trestampen er også billigere i innkjøp.
Ulempene er at trestampen trenger kontinuerlig vedlikehold både innvendig og utvendig. Innvendig bør den vaskes med såpe 2-3 ganger i året og utvendig bør den få noen strøk med linolje. Trestampen bør stå med vann i hele året for å hindre uttørking. På vinteren 5 cm vann og fra mai til kulda kommer på høsten skal den være full. Vannet må klores og erstattes med friskt vann når stampen skal brukes. Hvis stampen tørker ut flere ganger så oppstår det sprekker og den er nesten umulig å få tett igjen. Det som er fint med glassfiberstamp er at den har lengere levetid, meget lett å rengjøre og den kan stå tom for vann når den ikke er i bruk. På vinteren slipper man å tine isen som ligger på bunnen i en trestamp. Du slipper alle lekkasjer og den er hele tiden klar for bruk. Hvis man er uheldig og lager hull i glassfiberen må dette tettest med en gang så vannet ikke trenger inn og man senere får frostspreng. Noen synes også at fargen på en glassfiberstamp ikke gjør seg like bra som i en klassisk trestamp.